Tornadă devastatoare în Cehia: Mai mulți oameni au murit și peste 150 au fost răniți. "E iadul viu". /.
Peste 150 de persoane au fost rănite în urma tornadei din Cehia. Șapte localități au fost afectate de tornadă. Sute de case au fost avariate în Moravia de Sud. Nu se știe încă numărul persoanelor care și-au pierdut viața.
O tornadă devastatoare a lovit, joi seara, Cehia. Șapte localități din sud-estul țării au fost distruse, iar peste 150 de persoane au fost rănite.Tornada a fost însoțită și de o ploaie cu grindină de mărimea mingilor de tenis, au spus salvatorii. Fenomenul meteo a distrus mai multe case și a provocat un număr încă necunoscut de decese, scrie The Guardian. Imaginile video postate pe rețelele de socializare arată clădiri și mașini distruse, arbori smulși din pământ și mai multe incendii.BREAKING: Injuries and major property damage reported, amid rare strong tornado in Czech Republic. pic.twitter.com/QFOpCy2yY4— Insider Paper (@TheInsiderPaper) June 24, 2021 "Este un iad viu", a declarat, joi, guvernatorul regional al Moraviei de Sud, Jan Grolich, după ce a vizitat zona.Primarul din Hrusky a spus, citat de Agenția de știri cehă CTK, că jumătate din satul său a fost distrus. O purtătoare de cuvânt a serviciilor de intervenție locale, Hedvika Kropackova, a declarat că mai mulți oameni și-au pierdut viața, dar numărul lor este necunoscut pentru că sunt încă prinși sub derâmături.Oficialii spitalului din orașul Hodonin, situat la granița cu Slovacia, au declarat că 200 de persoane au avut nevoie de îngrijiri medicale.Sute de case au fost, de asemenea, avariate în regiunea Moravia de Sud și zeci de persoane au fost internate.Ministrul ceh al Apărării spune că va trimite armata pentru a ajuta oamenii din zonele afectate.